CELEX: 31987R1825
Language: el
Date: 1987-06-25 00:00:00
Title: Κανονισμός (ΕΟΚ) αριθ. 1825/87 του Συμβουλίου της 25ης Ιουνίου 1987 για την αναθεώρηση των ποσών για τα αποδεικτικά έγγραφα του πρωτοκόλλου αριθ. 1 περί καθορισμού της έννοιας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της τρίτης σύμβασης ΑΚΕ—ΕΟΚ

Avis juridique important

|

31987R1825

Κανονισμός (ΕΟΚ) αριθ. 1825/87 του Συμβουλίου της 25ης Ιουνίου 1987 για την αναθεώρηση των ποσών για τα αποδεικτικά έγγραφα του πρωτοκόλλου αριθ. 1 περί καθορισμού της έννοιας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της τρίτης σύμβασης ΑΚΕ—ΕΟΚ  

Επίσημη Εφημερίδα αριθ. L 173 της 30/06/1987 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 1825/87 ΤΟΥ ΣΥΜΒΟΥΛΙΟΥ  της 25ης Ιουνίου 1987  για την αναθεώρηση των ποσών για τα αποδεικτικά έγγραφα του πρωτοκόλλου αριθ. 1 περί καθορισμού της έννοιας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της τρίτης σύμβασης ΑΚΕ-ΕΟΚ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  το πρωτόκολλο αριθ. 1 περί καθορισμού της έννοιας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας (1) της τρίτης σύμβασης ΑΚΕ-ΕΟΚ, και ιδίως το άρθρο 6,  την πρόταση της Επιτροπής,  Εκτιμώντας:  ότι το άρθρο 6 παράγραφος 1 στοιχείο δ) του πρωτοκόλλου αριθ. 1 προβλέπει ότι η Κοινότητα μπορεί, όταν είναι αναγκαίο, να αναθεωρήσει τα ποσά που καθορίζουν σε ποιες περιπτώσεις τα έντυπα EUR 2 μπορούν να χρησιμοποιηθούν στη θέση των πιστοποιητικών κυκλοφορίας EUR 1 ή σε ποιες περιπτώσεις δεν πρέπει να αποδειχθεί η καταγωγή των προϊόντων όπως ορίζεται στο άρθρο 16 του εν λόγω πρωτοκόλλου·  ότι, λόγω της αυτόματης μεταβολής της ημερομηνίας αναφοράς που επέρχεται κάθε δύο χρόνια, όπως προβλέπεται στο άρθρο 6 παράγραφος 1 στοιχείο γ) δεύτερη φράση του πρωτοκόλλου αριθ. 1, η πραγματική αξία των εκφραζόμενων στα εν λόγω εθνικά νομίσματα ορίων, που αντιστοιχούν στα ποσά που καθορίζονται στα άρθα 6 και 16 του πρωτοκόλλου, θα μειωνόταν· ότι, για να αποφευχθεί η μείωση αυτή, πρέπει να αυξηθούν τα εν λόγω ποσά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το πρωτόκολλο αριθ. 1 της τρίτης σύμβασης ΑΚΕ-ΕΟΚ τροποποιείται ως εξής:  - το ποσό που ορίζεται στο άρθρο 6 παράγραφος 1 στοιχείο β) αυξάνεται σε 2 590 ECU,  - τα ποσά που ορίζονται στο άρθρο 16 παράγραφος 2 αυξάνονται αντίστοιχα σε 180 και 515 ECU.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 25 Ιουνίου 1987.  Για το Συμβούλιο  Ο Πρόεδρος  H. DE CROO  (1) ΕΕ αριθ. L 86 της 31. 3. 1986, σ. 98.